ഹയര്സെക്കന്ഡറി പരീക്ഷയില് മുഴുവന് മാര്ക്കും നേടി കെ.ടി.സി.ടിയിലെ നാല് മിടുക്കര് കല്ലമ്ബലം: പ്ലസ് ടുവിന് 1200 ല് 1200 മാര്ക്കും നേടി കെ.ടി.സി.ടി ഹയര്സെക്കന്ഡറി സ്കൂളിലെ നാല് മിടുക്കര്. ഹനാന് മുഹമ്മദ് ഫൈസല്, ഫര്സാന ഹുസൈന്, അമീന കലാം, ഗൗരീനന്ദ എന്നിവരാണ് 4 വിഭാഗങ്ങളിലായി മുഴുവന് മാര്ക്കും കരസ്ഥമാക്കിയത്. ആലംകോട് പള്ളിമുക്ക് സുബഹ് മന്സിലില് ഫൈസല് ജാസ്മിന് ദമ്ബതികളുടെ മകനാണ് ഹനാന് മുഹമ്മദ് ഫൈസല്. ബയോളജി സയന്സ് ആയിരുന്നു വിഷയം. നഗരൂര് എം.എ.ആര് മന്സിലില് ഹുസൈന് അനിതാമോള് ദമ്ബതികളുടെ മകള് ഫര്സാന കമ്ബ്യൂട്ടര് സയന്സിലാണ് മുഴുവന് മാര്ക്കും നേടിയത്. കൊമേഴ്സില് മുഴുവന് മാര്ക്കും നേടിയ അമീന കലാം തോട്ടയ്ക്കാട് മര്ഹബയില് കലാം സുജീന ബീവി ദമ്ബതികളുടെ മകളാണ്. ഇളംബ ഗൗരീ നന്ദനത്തില് ഷാജികുമാര് ലേഖ ദമ്ബതികളുടെ മകളാണ് ഗൗരിനന്ദ. ഹ്യുമാനിറ്റി വിഷയത്തിലാണ് മുഴുവന് മാര്ക്കും നേടിയത്. മുഴുവന് മാര്ക്കും വാങ്ങി നാടിന് അഭിമാനമായ കുട്ടികളെ കെ.ടി.സി.ടി അദ്ധ്യാപകരും ഭാരവാഹികളും അഭിനന്ദിച്ചു.